
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 153
                                                         din 28 septembrie 2017
                          privind acceptarea de către Municipiul Sighișoara a donației unor bunuri mobile
                                                 din partea Liceului Tehnologic Nr. 1 Sighișoara
 Consiliul Local al Municipiului Sighişoara, întrunit în şedinţă ordinară,   
 Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 24.557/X/14.09.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere cererea - oferta de donație nr. 1.645/12.09.2017, a Liceului Tehnologic Nr. 1 Sighișoara, cu sediul în Sighișoara, str. Tache Ionescu, nr. 18, jud. Mureș, înregistrată la Municipiul Sighişoara sub nr. 24.428/14.09.2017, prin care informează Municipiul Sighișoara cu privire la  donația unor bunuri mobile, respectiv tractoare rutiere cu cabină;

Având în vedere prevederile art. 6 din Hotărârea nr. 33/14.09.2017 a Consiliului de Administraţie al Liceului Tehnologic Nr. 1 Sighişoara;

Văzând prevederile Legii nr. 273/2006 privind finanţele publice locale, cu modificările şi completările ulterioare; 

Ținând cont de prevederile art. 4 din Legea nr. 213/1998 privind bunurile proprietate publică, cu modificările şi completările ulterioare;

Văzând prevederile art. 985 și ale art. 1011-1033 din Legea nr. 287/2009 privind Codul civil, republicat, cu modificările şi completările ulterioare, cu referire la donație;

Luând în considerare și prevederile art. 121 alin. (3) din Legea nr. 215/2001, Legea administraţiei publice locale, republicată, cu modificările și completările ulterioare, conform cărora „Donaţiile şi legatele cu sarcini pot fi acceptate numai cu aprobarea consiliului local sau, după caz, a consiliului judeţean, cu votul majorităţii consilierilor locali sau judeţeni, după caz, în funcţie”;


Văzând Raportul de specialitate cu nr. 24.558/X/14.09.2017 al Serviciului Tehnic, Investiții – Urmărire Contracte, Monitorizare Servicii de Utilități Publice, prin care se propune acceptarea de către Municipiul Sighișoara a donației, din partea Liceului Tehnologic Nr. 1 Sighișoara, cu sediul în Sighișoara, a unor bunuri mobile, respectiv tractoare rutiere cu cabină, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36 (1), (9), art. 45 (2), art. 115 (1) lit. „b”, art. 121 (3) și a art. 122 din Legea nr. 215/2001, Legea administraţiei publice locale, republicată, cu completările şi modificările ulterioare,
           H O T Ă R Ă Ş T E:

Art. 1. Se acceptă de către Municipiul Sighișoara donația, din partea Liceului Tehnologic Nr. 1 Sighișoara, cu sediul în Sighișoara, str. Tache Ionescu, nr. 18, jud. Mureș, reprezentat legal de doamna profesor Tittes – Gherman Mihaela, în calitate de director, a unor bunuri mobile, după cum urmează:

· Tractor U650 MM cu nr. de înmatriculare MS – 05 – JAJ – 1 buc.;

· Tractor UM 650 cu nr. de înmatriculare MS – 05 – JAI – 1 buc.

Art. 2. Contractul de donație pentru bunurile mobile menționate la art. 1 din prezenta hotărâre, dintre Liceul Tehnologic Nr. 1 Sighișoara, în calitate de donator și Municipiul Sighișoara, în calitate de donatar, se va încheia în formă autentică la un Birou notarial din Municipiul Sighișoara.

Art. 3. Se împuterniceşte Primarul Municipiului Sighișoara, domnul Ovidiu - Dumitru Mălăncrăvean, cu semnarea contractului de donație, care se va încheia între Liceul Tehnologic Nr. 1 Sighișoara, cu sediul în Sighișoara, reprezentat legal de doamna profesor Tittes - Gherman Mihaela - director, în calitate de donator și Municipiul Sighișoara, în calitate de donatar, contract menționat la art. 2 din prezenta hotărâre.
Art. 4. Cheltuielile necesare și ocazionate cu încheierea contractului de donație, dintre Liceul Tehnologic Nr. 1 Sighișoara, cu sediul în Sighișoara, reprezentat legal de doamna profesor Tittes - Gherman Mihaela - director, în calitate de donator și Municipiul Sighișoara, în calitate de donatar, vor fi suportate de către Municipiul Sighișoara, în baza documentelor justificative.

Art. 5. Ulterior perfectării contractului de donație, bunurile mobile prevăzute la art. 1 din prezenta hotărâre, vor fi cuprinse în domeniul privat al Municipiului Sighișoara, urmând ca inventarul bunurilor care alcătuiesc domeniului privat al Municipiului Sighișoara să fie completat corespunzător.

Art. 6. Buna întreținere a bunurilor mobile prevăzute la art. 1 din prezenta hotărâre, cade în sarcina Municipiului Sighișoara.

Art. 7. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Serviciul Tehnic, Investiții – Urmărire Contracte, Monitorizare Servicii de Utilități Publice, Biroul Buget, Contabilitate, Salarizare - Direcția Economică, Biroul Logistic, Aprovizionare Tehnico – Materială și Administrativ, Direcţia Administrarea Patrimoniului, Biroul Juridic din cadrul Municipiului Sighișoara și Liceul Tehnologic nr. 1 Sighişoara.

Art. 8. Prin grija d-nei Anca Bizo, Secretarul Municipiului Sighişoara, prezenta hotărâre va fi comunicată în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

     Matei Ovidiu – Daniel   
                                                                                        Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  1 ex. Serviciul Tehnic, Investiții – Urmărire Contracte, Monitorizare Servicii de Utilități Publice;
  1 ex. Biroul Buget, Contabilitate, Salarizare - Direcţia Economică;

  1 ex. Direcţia Administrarea Patrimoniului; 
  1 ex. Biroul Logistic, Aprovizionare Tehnico – Materială și Administrativ;

  1 ex. Biroul Juridic;

  1 ex. Liceul Tehnologic nr. 1 Sighişoara.

12 ex. 

B.A.

